钦定古今图书集成/明伦汇编/官常典/第741卷 > 刘锦
## 钦定古今图书集成/明伦汇编/官常典/第741卷 > 刘锦

按《定海县志》：“锦，字朝章，温州卫指挥佥事。嘉靖癸未，
擢浙江备倭都指挥，驻节定海。是年夏，两岛贡夷自
郡城相仇杀，焚掠郊原，已乃抢舟突出关口，锦仓卒
督舟师追剿。时远近士女避难入城者甚众，锦谓掌
印指挥李震与县令郑馀庆曰：‘以城守付二君，惟百
万生灵是图，锦当讨贼。遂与战于霍山洋，自辰至申’”
不解，手发矢毙数贼。俄舟乘风潮薄贼舟，胶不可动。
适战棚陷，士卒多坠水死。贼踊跃过舟，锦挥刃奋格，
力竭坠水，呼曰：“受朝廷重寄，惟有死耳！”竟殁于海。台、
省交上其事，诏进爵指挥使，俾世袭焉。